Mandag formiddag valgte 60 medarbejdere på Danish Crown at nedlægge arbejdet. Tirsdag morgen er det tal steget til 95. Det oplyser tillidsmand Karsten Thomsen til TV2/Nord. Arbejdsnedlæggelsen skyldes sympati for deres kollegaer i Sønderjylland, der grundet en ny akkord, står over for et tab på 30 kroner i timen. I Blans, hvor problemet er opstået, har 1.000 medarbejdere nedlagt arbejdet. Og også 190 ansatte viser deres sympati i Horsens. - Alle tillidsfolk er blevet kaldt til Randers her klokken 14 (tirsdag, red), og så håber jeg da, at vi kan finde en løsning, siger Brian Vestergaard, tillidsmand ved Blans, til DR Syd.

Opsummering:
Tirsdag morgen har 95 ansatte slagteriarbejdere på Danish Crown i Sæby nedlagt arbejdet i sympati med deres sønderjyske kollegaer, der har fået nyt aflønningssystem.